CELEX: 62012TA0176
Language: da
Date: 2015-01-22 00:00:00
Title: Sag T-176/12: Rettens dom af 22. januar 2015 — Bank Tejarat mod Rådet (Fælles udenrigs- og sikkerhedspolitik — restriktive foranstaltninger over for Iran med det formål at forhindre nuklear spredning — indefrysning af midler — fejlskøn)

9.3.2015   
            
            
               DA
            
            
               Den Europæiske Unions Tidende
            
            
               C 81/14
            
         Rettens dom af 22. januar 2015 — Bank Tejarat mod Rådet
   (Sag T-176/12) (1)
   
   ((Fælles udenrigs- og sikkerhedspolitik - restriktive foranstaltninger over for Iran med det formål at forhindre nuklear spredning - indefrysning af midler - fejlskøn))
   (2015/C 081/17)
   Processprog: engelsk
   
      Parter
   
   
      Sagsøger: Bank Tejarat (Teheran, Iran) (ved solicitors S. Zaiwalla, P. Reddy, F. Zaiwalla og Z. Burbeza samt ved D. Wyatt, QC, og barrister R. Blakeley)
   
      Sagsøgt: Rådet for den Europæiske Union (ved M. Bishop og S. Cook, som befuldmægtigede)
   
      Sagens genstand
   
   Påstand om delvis annullation med øjeblikkelig virkning af Rådets afgørelse 2012/35/FUSP af 23. januar 2012 om ændring af afgørelse 2010/413/FUSP om restriktive foranstaltninger over for Iran (EUT L 19, s. 22), af Rådets gennemførelsesforordning (EU) nr. 54/2012 af 23. januar 2012 om gennemførelse af forordning (EU) nr. 961/2010 om restriktive foranstaltninger over for Iran (EUT L 19, s. 1), af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1), og af Rådets gennemførelsesforordning (EU) nr. 709/2012 af 2. august 2012 om gennemførelse af forordning (EU) nr. 267/2012 (EUT L 208, s. 2).
   
      Konklusion
   
   
               1)
            
            
               Følgende annulleres, for så vidt som de vedrører Bank Tejarat:
               
                           —
                        
                        
                           Punkt I B.2 i bilag I til Rådets afgørelse 2012/35/FUSP af 23. januar 2012 om ændring af afgørelse 2010/413/FUSP om restriktive foranstaltninger over for Iran.
                        
                     
                           —
                        
                        
                           Punkt I B.2 i bilag I til Rådets gennemførelsesforordning (EU) nr. 54/2012 af 23. januar 2012 om gennemførelse af forordning (EU) nr. 961/2010 om restriktive foranstaltninger over for Iran.
                        
                     
                           —
                        
                        
                           Punkt I B.105 i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.
                        
                     
                           —
                        
                        
                           Punkt 5 i bilag II til Rådets gennemførelsesforordning (EU) nr. 709/2012 af 2. august 2012 om gennemførelse af forordning nr. 267/2012.
                        
                     
         
               2)
            
            
               I øvrigt frifindes Rådet for Den Europæiske Union.
            
         
               3)
            
            
               Virkningerne af Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP, som ændret ved afgørelse 2012/35 opretholdes for så vidt angår Bank Tejarat, indtil annullationen af forordning nr. 267/2012 og gennemførelsesforordning nr. 709/2012 får virkning.
            
         
               4)
            
            
               Rådet for Den Europæiske Union betaler sagens omkostninger.
            
         
      (1)  EUT C 174 af 16.6.2012.